Nr.: 9512/30.10.2024

**ANUNȚ SELECȚIE PARTENER**

în vederea depunerii unei cereri de finanțare în cadrul Programului Incluziune și Demnitate Socială 2021-2027

***Prioritate P05:*** Reducerea disparităților dintre copiii la risc de sărăcie și/sau excluziune socială și ceilalți copii

**LEGISLAȚIE APLICABILĂ**

 În procesul de selecție a partenerului se vor respecta prevederile cuprinse in Ghidul Solicitantului Condiții Specifice - CENTRE MULTIFUNCȚIONALE CU DOTĂRI SPORTIVE ȘI CULTURALE PENTRU COPII, Programul Incluziune și Demnitate Socială (PIDS) 2021-2027 - GHIDUL SOLICITANTULUI - CONDIȚII GENERALE, documente disponibile la [www.mfe.gov.ro](http://www.mfe.gov.ro) .

**CONTEXTUL ANUNTULUI**

**U.A.T. COMUNA BAIA**, județul Suceava, în calitate de potențial Beneficiar al unui proiect finanțat în cadrul Programului Incluziune și Demnitate Socială 2021-2027, *Prioritate P05: Reducerea disparităților dintre copiii la risc de sărăcie și/sau excluziune socială și ceilalți copii*, *Obiectiv specific:* RSO4.3. *Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR*) și OS ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate, îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), **face publică procedura de selecție a unui partener de drept privat**, în vederea implementării activităților proiectului în conformitate cu prevederile Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională.

Activitatea de selecție are la bază următoarele principii:

* Transparența
* Nediscriminarea
* Tratamentul egal
* Eficiența utilizării fondurilor
* Legalitate
* Trasabilitate

**OBIECTIVUL ANUNTULUI**

**U.A.T. COMUNA BAIA** organizează selecția de entități cu personalitate juridică, înregistrate în România, în calitate de Partener, în vederea implementării activităților proiectului, in conformitate cu prevederile OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională.

**Va fi selectat 1 partener care va desfășura activități cu specific social.**

**OBIECTIVELE SPECIFICE ALE PROGRAMULUI**

**OS RSO4.3**. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR);

**OS ESO4.11.** Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate, îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+).

**VALOAREA TOTALĂ MAXIMĂ ELIGIBILĂ**

 Valoarea totală maximă eligibilă pe proiect este de 2.300.000,00 euro din care:

* maxim 1.142.600,00 euro pentru activitățile FSE+
* maxim 1.157.400,00 euro pentru activitățile FEDR

**OBIECTIVUL GENERAL ȘI SCOPUL PROIECTULUI**

 Obiectivul general al proiectului îl reprezintă sprijinirea unui număr de 260 de copii vulnerabili, cu vârste sub 18 ani, aflați în risc de sărăcie/excluziune socială/abandon școlar, din zona defavorizată identificată, din care un număr de 26 de copii proveniți din familii de etnie romă.

 Proiectul vizează reducerea fenomenului sărăciei și excluziunii sociale în rândul copiilor ce fac parte din grupuri vulnerabile din zone dezavantajate sau izolate aflați în risc de sărăcie/excluziune socială/abandon școlar și crearea de condiții in scopul scoaterii din sărăcie și îmbunătățirea accesului acestora la servicii de calitate în comunitate. Proiectul urmărește crearea de conditii pentru copiii din comună aflati in situatii vulnerabile pentru a diminua problemele de integrare sociala prin sustinerea de activitati integrate (sociale, culturale si sportive).

 Scopul proiectului **„Construire centru multifuncțional cu dotări sportive și culturale, în Comuna Baia, Județul Suceava”** este de a combate marginalizarea sociala a copiilor ce fac parte din grupuri vulnerabile din zone dezavantajate sau izolate, aflați în risc de sărăcie/excluziune socială/abandon școlar, prin promovarea unei abordari de tip integrat, respectiv prin furnizarea de servicii sociale, sportive și culturale in Comuna Baia, judetul Suceava, in scopul reducerii saraciei si excluziunii sociale a acestora.

 Totodata, proiectul vizeaza constructia unui centru multifunctional cu dotari sportive si culturale destinate copiilor vulnerabili, aflati in risc de saracie, excluziune sociala sau abandon scolar din comuna Baia, precum si desfasurarea de activitati printr-o abordare integrata cu scopul de a imbunatati accesul copiilor la servicii de calitate in cadrul comunității.

**OBIECTIVE SPECIFICE ALE PROIECTULUI**

 **OS1:** Construirea unui centru multifunctional cu dotari sportive si culturale destinat unui număr de 260 de copii vulnerabili, cu vârste sub 18 ani, aflați în risc de sărăcie/excluziune socială/abandon școlar, din zona defavorizată identificată, din care un număr de 26 de copii proveniți din familii de etnie romă;

 **OS2:** Dezvoltarea si furnizarea de servicii integrate (servicii educationale, sociale, culturale si sportive) pentru 260 de copii cu varsta sub 18 ani, vulnerabili, aflati in risc de saracie, excluziune sociala sau abandon scolar, din zona defavorizată identificată, din care 26 copii proveniti din familii de etnie roma, pentru o perioada de minim 29 de luni, inclusiv in centrul multicultural cu dotari sportive si culturale si facilitarea integrarii acestora in comunitate si in familie;

 **OS3:** Promovarea activitatilor desfasurate in cadrul proiectului si asigurarea vizibilitatii acestora pe parcursul celor minim 48 luni de proiect in vederea cresterii gradului de participare al copiilor vulnerabili, aflati in risc de saracie, excluziune sociala sau abandon scolar din comuna Baia, judetul Suceava.

**GRUPUL ȚINTĂ AL PROIECTULUI**

 Grupul țintă este format din 260 de copii vulnerabili cu vârste sub 18 ani, din zona defavorizată identificată, aflați în risc de sărăcie/excluziune socială/abandon școlar, din care 26 de copii proveniți din familii de etnie romă.

**DURATA PROIECTULUI:**

Perioada de implementare a proiectului este demaximum 48 de luni (în cadrul căreia activitățile sociale, culturale și sportive trebuie să aibă o durată de minimum 29 de luni), fără a depăși data limită de 31.12.2029.

**VALOAREA ESTIMATĂ TOTALĂ A PROIECTULUI**

Valoarea maximă eligibilă a proiectului ce urmează a fi implementat la nivelul Comunei Baia, Județul Suceava este de aproximativ 2.300.000,00 euro (calculat la cursul InforEuro aferent lunii iunie 2024, respectiv 1 Euro = 4,9764 RON), valoare ce va fi definitivată ulterior, cu partenerul, în funcție de activitățile ce urmează a fi desfășurate.

**REZULTATE AȘTEPTATE PRIN IMPLEMENTAREA PROIECTULUI**

* construirea unui centru multifuncțional cu dotări sportive și culturale pentru copiii vulnerabili, aflati in risc de saracie, excluziune sociala sau abandon scolar;
* cel puțin 260 de copii cu varsta sub 18 ani proveniti din grupuri vulnerabile, din zona dezavantajată identificată, aflați în risc de sărăcie/excluziune socială/abandon școlar care vor beneficia de servicii sociale, educaționale, culturale și sportive din care 26 de copii cu vârsta sub 18 ani vulnerabili, proveniți din familii de etnie romă;

**PRINCIPALELE ACTIVITĂȚI CE VOR FI DERULATE ÎN CADRUL PROIECTULUI**

**A1. Întocmirea analizei de nevoi**

**A.1.1 Titlu: Identificarea zonelor izolate sau dezavantajate și realizarea analizei de nevoi**

Detalierea subactivității (opțional): Scopul acestei subactivitati constă în achizitia serviciilor de elaborare a analizei de nevoi si elaborarea analizei de nevoi. Analiza de nevoi realizată va identifica zonele izolate sau dezavantajate si va evidenția necesarul de servicii care vor fi adresate grupului țintă, precum și justificarea locației centrului multifuncțional cu dotări sportive și culturale prevăzut în proiect, raportat la zona vizată prin proiect.

**A2. Elaborarea cererii de finanțare**

**A2.1 Prestarea serviciilor de elaborare a cererii de finantare**

Scopul acestei subactivitati constă în achizitia consultantei necesare in vederea elaborarii cererii de finantare, achizitia serviciilor de consultanta pentru elaborarea cererii de finantare si elaborarea cererii de finantare in conformitate cu prevederile Ghidului Solicitantului. Strategia privind elaborarea Cererii de Finantare consta in: realizarea acestui document la un standard inalt de profesionalism. Rezultatul acestei subactivitati este o Cerere de Finantare elaborata. Locatia: Aceasta subactivitate se va desfasura la sediul Primariei Comunei Baia si la sediul Contractorului.

**A3. Pregatirea documentatiilor de atribuire a contractelor de achizitie, precum si incheierea contractelor cu operatorii economici**

**A3.1 Contractarea serviciilor de organizare a procedurilor de achiziție**

Scopul acestei subactivități îl reprezintă pregătirea documentației pentru contractarea serviciilor de organizare proceduri de achiziție, semnarea contractului și prestarea serviciilor de organizare proceduri de achiziție.

**A3.2 Contractarea serviciilor de consultanță în managementul proiectului**

Scopul acestei subactivități îl reprezintă pregătirea documentației pentru contractarea serviciilor de consultanță în managementul proiectului și semnarea contractului.

**A3.3 Contractarea serviciilor de audit financiar al proiectului**

Scopul acestei subactivități îl reprezintă pregătirea documentației pentru contractarea serviciilor de audit financiar al proiectului și semnarea contractului. Strategia folosita consta in: achizitie directa. Locatia: sediul Primariei Baia si la sediul contractorului care va furniza servicii de organizare a procedurilor de achizitie.

**A3.4 Contractarea serviciilor de publicitate**

Scopul acestei subactivități îl reprezintă pregătirea documentației pentru contractarea serviciilor de publicitate și semnarea contractului. Strategia folosita consta in: achizitie directa. Locatia: sediul Primariei Baia si la sediul contractorului care va furniza servicii de organizare a procedurilor de achizitie.

**A3.5 Achiziție lucrări, inclusiv a echipamentelor tehnologice și funcționale cu/fără montaj prevăzute în proiect**

Scopul acestei subactivitati este pregatirea documentatiei de atribuire referitoare la procedura de achizitie lucrari, inclusiv a echipamentelor tehnologice si functionale cu/fara montaj prevazute în proiect și semnarea contractului de lucrări. Strategia folosita consta in: indeplinirea conditiilor de lansare a procedurii și identificarea procedurii in programul anual al achizitiilor publice; numirea comisiei de evaluare; intocmirea documentatiei de atribuire; identificarea fondurilor necesare desfasurarii contractului; Postarea anuntului in SEAP; punerea la dispozitie a documentatiei de atribuire; Primirea clarificarilor privind documentatia de atribuire si raspunsul la acestea; Deschiderea ofertelor si intocmirea procesului-verbal de deschidere; Verificarea cerintelor minime de calificare; Stabilirea clarificarilor la documentele prezentate de ofertanti; Primirea raspunsurilor la solicitarile de clarificari, precum si a documentelor solicitate a fi completate; Stabilirea operatorilor economici calificati; Verificarea ofertelor; Stabilirea clarificarilor cu privire la ofertele prezentate, precum si primirea raspunsurilor la acestea; Stabilirea ofertelor inacceptabile, neconforme, precum si a celor admisibile; Stabilirea ofertei/ofertelor castigatoare sau, dupa caz, anularea procedurii; Notificarea privind rezultatul aplicarii procedurii; Semnarea contractului; Intocmirea dosarului de achizitie publica.

**A3.6 Contractarea serviciilor de diriginție de șantier**

Scopul acestei subactivitati este pregatirea documentatiei de atribuire pentru achizitia serviciilor prestate de dirigintele de santier, semnarea contractului și prestarea serviciilor de dirigenție de șantier. Strategia folosita: achizitie directa. Locatia: sediul Primariei Baia si la sediul contractorului care va furniza servicii de organizare a procedurilor de achizitie.

**A4. Elaborarea Studiului de Fezabilitate (S.F.) si a documentatiilor tehnice necesare in vederea obtinerii avizelor/acordurilor/autorizatiilor**

**A4.1 Elaborarea Studiului de Fezabilitate (S.F.) si a documentatiilor tehnice necesare in vederea obtinerii avizelor/acordurilor/autorizatiilor**

Scopul acestei subactivitati constă în pregatirea documentatiei pentru procedura de achizitie a prestatorului de servicii pentru elaborarea Studiului de Fezabilitate (S.F.) si a documentatiilor tehnice necesare in vederea obtinerii avizelor/acordurilor/autorizatiilor, achiziția serviciilor și elaborarea documentației studiului de fezabilitate și a documentațiilor necesare in vederea obtinerii avizelor/acordurilor/autorizatiilor, în conformitate cu prevederile H.G. 907/2016. Strategia privind aceasta subactivitate consta in: realizarea acestui document la un standard inalt de profesionalism. Rezultatul acestei subactivitati este un Studiul de Fezabilitate (S.F.) elaborat.

**A5. Proiectarea si construirea centrului multifunctional cu dotari sportive si culturale pentru copii**

**A5.1 Realizarea Proiectului Tehnic si a detaliilor de executie, verificarea tehnica de calitate a proiectului tehnic si prestarea serviciilor de Asistenta Tehnica din partea proiectantului**

Scopul acestei subactivități este pregatirea documentatiei pentru procedura de achizitie a prestatorului de servicii pentru realizarea Proiectului Tehnic si a detaliilor de executie, serviciilor de asistenta tehnica si de verificare tehnica de calitate a proiectului tehnic. Strategia privind aceasta subactivitate consta in: verificarea realizarii acestui document la un standard inalt de profesionalism. Rezultatul acestei subactivitati este un Proiect tehnic si detalii de executie elaborate.

**A5.2 Realizarea lucrarilor pentru centrul multifuncțional cu dotări sportive și culturale din Comuna Baia, Județul Suceava**

Scopul acestei subactivitati este realizarea lucrarilor de investitii propriu-zise, de constructie Centru multifuncțional cu dotări sportive și culturale construit în Comuna Baia, Județul Suceava.

**A5.3 Prestarea serviciilor de dirigenție de șantier**

Scopul acestei subactivitati este monitorizarea executiei lucrarilor. Dirigintele de santier isi va desfasura activitatea ca reprezentant al Beneficiarului in relatiile cu Constructorul, Furnizorii, Prestatorii de servicii, in derularea contractului de lucrari. Scopul serviciilor de supervizare pe care Dirigintele de santier trebuie sa le asigure pentru obiectivul de investitii este de a oferi Beneficiarului garantia ca Executantul caruia i-a fost atribuit contractul de executie lucrari isi va indeplini toate responsabilitatile asumate prin contract, va respecta prevederile legale, reglementarile tehnice si caietele de sarcini. Dirigintele de santier va exercita atributiunile in urmatoarele faze ale proiectului: preconstructia lucrarilor; mobilizarea; executia lucrarilor; receptia lucrarilor; perioada de garantie (de notificare a defectelor). Dirigintele de santier va fi monitorizat de un specialist din Primaria Baia.

**A5.4 Prestarea serviciilor de asistență tehnică din partea proiectantului**

Scopul acestei subactivitati este monitorizarea de catre proiectant a executiei lucrarilor de executie. Proiectantul isi va desfasura activitatea ca reprezentant al Beneficiarului in relatiile cu Constructorul, Furnizorii, Prestatorii de servicii, in derularea contractului de lucrari. Scopul serviciilor de supervizare pe care Proiectantul le desfasoara este acela de a asigura consiliere competenta de specialitate, în legatura cu problemele tehnice aparute pe parcursul executiei lucrarii si de a furniza solutiile tehnice de rezolvare ale acestora. Asigurarea asistentei tehnice pe perioada de executie a lucrarilor se va face conform prevederilor legale ale Legii nr.10/1995 privind calitatea in constructii, cu modificarile si completarile ulterioare. Proiectantul va asigura asistenta pe parcursul executiei lucrarilor, inclusiv prin vizarea notelor de renuntare/comanda suplimentara prin furnizarea de solutii in eventualitatea aparitiei de situatii de fapt neprevazute la momentul realizarii proiectului tehnic etc. Proiectantul va fi monitorizat de un specialist din Primaria Baia.

**A5.5 Monitorizarea contractelor de achiziție încheiate și managementul de proiect aferent activitatii de constructie**

Scopul acestei subactivitati este prestarea serviciilor de consultanta in managementul proiectului aferent activitatii de constructie, inclusiv monitorizarea contractelor de achizitie incheiate, realizarea de raportare de progres a proiectului aferente activitatii de constructie. Strategia privind realizarea managementului de proiect consta in: monitorizarea procedurilor de realizare a managementului de proiect de catre firma contractata, prin echipa de management.

**A6. Activitatea de informare și publicitate**

**A6.1 Activitatea de informare și publicitate**

Scopul acestei activitati este realizarea de materiale publicitare de informare si de promovare a rezultatelor proiectului. Se va informa grupul tinta al proiectului cu privire la lucrarile de investitii din comuna Baia, judetul Suceava.

**A7. Auditul financiar al proiectului**

**A.7.1 Auditul financiar al proiectului**

Scopul acestei subactivitati este realizarea rapoartelor de audit. Strategia folosita consta in: monitorizarea procedurilor de realizare a rapoartelor de audit al proiectului. Rapoartele de audit se vor realiza cel putin la finalul fiecarui an de proiect si, respectiv, la finalul implementarii proiectului, inaintea depunerii ultimei cereri de rambursare, pentru: analiza rezultatelor obtinute dupa primul an de implementare a proiectului (prin indicarea unor actiuni corective, acolo unde este cazul, în vederea obtinerii rezultatelor si atingerii obiectivelor prevazute prin instrumentele de planificare), respectiv analiza rezultatelor obtinute la finalul implementarii proiectului, in vederea certificarii rezultatelor obtinute si atingerii obiectivelor prevazute prin instrumentele de planificare. Rezultatele acestei subactivitati sunt rapoartele de audit ale proiectului, realizate de o organizatie terta specializata, impartiala, care sa prezinte obiectiv rezultatele si eficienta implementarii acestui proiect.

**A8. Recrutarea grupului țintă al proiectului**

**A8.1 Recrutarea grupului țintă al proiectului**

Scopul acestei activitati este de a identifica persoanele care se incadreaza in grupul tinta in vederea participarii la activitatile proiectului si de a contribui la realizarea indicatorilor proiectului, in urma actiunilor de mediatizare a proiectului si a oportunitatilor pe care le ofera implementarea acestuia. Identificarea si selectarea grupului tinta se va realiza in urma a doua activitati.

Prima activitate consta in intocmirea si aplicarea metodologiei de lucru cu beneficiarii: metode, instrumente, proceduri de selectie si inscriere a grupului tinta. Principiile care stau la baza metodologiei de selectie, a procedurii decizionale si de evaluare si selectie a grupului tinta sunt transparenta (prin comunicarea si asigurarea accesului la informatia referitoare la procesul de selectie), nediscriminarea (prin eliminarea oricaror criterii discriminatorii in procesul de selectie), echidistanta (prin prevederi care urmaresc sa elimine conflictul de interese si respectarea ghidului de finantare si ale legislatiei aplicabile) si obiectivitatea (prin utilizarea unor criterii si proceduri obiective de evaluare si selectie). Persoanele implicate in evaluare vor respecta urmatoarele reguli: - Exercitarea atributiilor cu onestitate, corectitudine si responsabilitate; - Evaluarea obiectiva, pe baza criteriilor stabilite; - Pastrarea confidentialitatii datelor cu caracter personal a participantilor; - Respectarea procedurilor si termenelor stabilite. Membrii grupului tinta trebuie sa respecte de asemenea, toate conditiile prevazute de programul de finantare.

A doua activitate consta in realizarea unei campanii de recrutare a grupului tinta, respectiv a copiilor ce fac parte din grupuri vulnerabile, din zone dezavantajate sau izolate, aflați în risc de sărăcie/excluziune socială/abandon școlar. Se va asigura participarea membrilor GT in proiect si, dacă este cazul, completarea acestuia.

**A9. Furnizarea de servicii integrate copiilor aflat in situatie de vulnerabilitate (activitati sociale), în cadrul centrului multifuncțional cu dotări sportive și culturale prin dezvoltarea serviciului de asistenta sociala destinata copilului si familiei aflate in dificultate**

**A.9.1 Organizarea de sesiuni de informare si consiliere a parintilor sau a tutorilor legali**

Asistentul social si expertii grup tinta vor merge in teren si vor identifica, cu ajutorul catagrafierii, familiile cu copii aflati in situatie de risc. Dupa finalizarea completarii formularului de catagrafiere, se vor analiza datele obtinute si daca constata ca se indeplinesc criteriile pentru includerea copilului in grupul tinta al proiectului, se va organiza o sesiune de consiliere individuala cu participarea parintilor sau a tutorilor legali asupra drepturilor şi obligațiilor care le revin, asupra drepturilor copilului şi asupra serviciilor şi prestațiilor sociale disponibile conform legii, inclusiv prezentarea masurilor de sprijin ce sunt oferite prin intermediul proiectului. Scopul acestei sesiuni il reprezinta obtinerea acordului parintilor sau tutorilor legali pentru includerea copilului in grupul tinta al proiectului, acord obtinut prin semnarea unui document pus la dispozitie de echipa de proiect.

**A.9.2 Activitati de evaluare a copiilor si elaborarea planurilor individuale de interventie**

Pentru fiecare persoana din grupul țintă, in conformitate cu prevederile legale aplicabile si cu normele procedurale specifice, se va realiza o fisa de evaluare initiala a copilului si a familiei cu scopul de a identifica problemele sociale si elaborarea planului de servicii.

Evaluarea situaţiei de risc a unui copil constă în următoarele 3 niveluri de analiză: a) acoperirea nevoilor esenţiale/de bază, fizice, afective, intelectuale şi sociale pentru dezvoltarea copilului, menţinerea stării de sănătate şi asigurarea securităţii sale fizice, a moralităţii şi autonomiei specifice vârstei sale; b) calitatea relaţiilor copilului cu părinţii şi capacitatea acestora de a se mobiliza în interesul copilului; c) impactul contextului familial şi al mediului social asupra situaţiei şi dezvoltării copilului.

Dupa finalizarea procesului de intocmire a fiselor de identificare a riscurilor, in faza urmatoare vom realiza pentru fiecare beneficiar in parte un plan de servicii care va contine serviciile concrete si individualizate de sprijin la nivel de copil pe toata durata proiectului. Avand in vedere metoda managementului de caz care este metoda de lucru obligatorie utilizată în domeniul protecţiei drepturilor copilului şi reprezintă ansamblul de tehnici, proceduri şi instrumente de lucru care asigură coordonarea tuturor activităţilor de asistenţă socială şi protecţie specială desfăşurate în interesul superior al copilului de către profesionişti din diferite servicii/instituţii publice şi private, planurile de servicii sau, după caz, planurile individualizate de protectie vor fi elaborare de catre asistentii sociali din cadrul echipelor mobile cu suportul celorlalti experti angajati in proiect precum si cu sprijinul autoritatilor locale din localitatea tinta a proiectului.

Va fi asigurat accesul și participarea copiilor la diverse forme de educație. Conform planului individualizat, se vor realiza demersuri in ceea ce priveste accesul la educatie a copiilor din grupul tinta. Vor fi activitati de insriere/reinscriere la scoala, precum si monitorizarea permanenta a copilului privind frecventarea orelor de curs si totodata, evaluarea si sprijinirea copilului in dezvoltarea cunostintelor si deprinderilor privind activitatea educationala (activitati de tip after-scool, meditatii pentru diferite materii, consiliere vocationala, etc)

Totodată, va fi asigurat accesul la servicii de educație extracurriculară prin activități creative și formale de grup/individuale:

* Educație pentru sanatate
* Educație civică și protectia mediului
* Educatie pentru dezvoltarea abilitatilor pentru o viata independenta
* Educatie financiara

Vor fi realizate sesiuni de informare-educare-constientizare privind consumul de droguri și alcool. Sesiunile de informare se vor realiza in cadrul centrului multifunctional. Participantii pot fi atat copii, cat si parinti sau profesori.

Se va asigura îngrijirea adecvată și protecția copiilor împotriva oricăror forme de violență. Se va avea in vedere aducerea la cunostinta a parintilor in ceea ce priveste legislatia europeana si nationala privind prevenirea si reducerea violentei si a oricarei forme de agresiune asupra copiilor. Aceasta activitate se poate realiza in colaborare cu o institutie publica cu specific pe protectia copilului (DGASPC, Politia copilului, etc). Implementarea unei campanii de constientizare si sensibilizare a populatiei se va realiza in vederea prevenirii si reducerii violentei impotriva copiilor. Campania se va desfasura prin organizarea de evenimente la nivel local, de tip focus-group, in care se va analiza care sunt cauzele si cum reactioneaza populatia atunci cand se confrunta cu un posibil caz de abuz al copilului. Se are in vedere constientizarea populatiei cu privire la necesitatea de a lua atitudine prin informarea autoritatilor atunci cand sunt martorii unor situatii de abuz sau neglijenta manifestata de adulti fata de copiii aflati in intretinere.

Va fi facilitată sprijinirea copiilor în dezvoltarea personală, suport pentru dezvoltarea abilităților de viață independentă, socializare și petrecerea timpului liber. Va fi realizata implementarea unui program de mentorat adresat copiilor din grupul tinta prin care vor fi organizate o serie de activitati de mentorat la nivelul localitatii tinta. Programul va fi adresat copiilor din grupul tinta si va contribui la dezvoltarea abilităților de viața independenta, socializare si petrecere a timpului liber, inclusiv familiarizarea cu teme ce tin de promovarea principiului egalitatii de sanse, principiului egalitatii de gen, nediscriminarea, accesibilitatea persoanelor cu dizabilitati.

Ulterior procesului de evaluare a copiilor aparținând grupului țintă, în cazul în care vor fi identificați beneficiari cu diferite forme de dizabilități sau cerințe speciale, planurile individuale de interventie vor fi adaptate în conformitate cu nevoile acestora.

**A.9.3 Implementarea unui program de suport si acompaniere a familiilor beneficiarilor proiectului**

Se va implementa un program de acompaniere a familiei membrilor GT in vederea creșterii și îngrijirii propriilor copii/reintegrării în familie. Vor fi oferite servicii in conformitate cu planurile realizate care vor cuprinde, in mod obligatoriu, urmatoarele servicii: a) informare, consiliere şi acompaniere în domeniul sănătăţii, educaţiei, ocupării forţei de muncă, locuirii şi protecţiei sociale; b) dezvoltarea abilităţilor parentale. Masurile din programul de acompaniere vor viza urmatoarele obiective: îmbunătăţirea situaţiei financiare a familiei; îmbunătăţirea condiţiilor de locuit ale familiei; îmbunătăţirea abilităţilor parentale; îmbunătăţirea aptitudinilor casnice; asigurarea accesului şi participarea la diverse forme de educaţie; asigurarea accesului la tratament sau reabilitare pentru comportamentele la risc, consumul de droguri şi alcool; îngrijirea adecvată şi protecţia copiilor împotriva oricăror forme de violenţă; sprijinirea părinţilor ai căror copii au beneficiat sau ar avea nevoie de servicii de protecţie.

Se va implementa un program de consiliere si indrumare a familiilor membrilor GT in vederea identificarii unor resurse sustenabile care sa asigure necesarul ingrijirii copiilor. In cadrul acestei activitati se va implementa un program de consiliere ocupationala de care vor beneficia membrii familiilor copiilor inscrisi in grupul tinta. Scopul acestui program il constituie includerea pe piata muncii a beneficiarilor.

Programul de consiliere ocupationala va consta in: organizarea de intalniri cu beneficiarii, stabilirea unui plan vocational/ocupational, identificarea oportunitatilor de formare profesionala in functie de nivelul de instruire a beneficiarilor, includerea beneficiarilor in programele de formare si calificare profesionale, monitorizarea participarii acestora la cursurile de formare, prospectia pietii muncii si indetificarea oportunitatilor de angajare, pregatirea beneficiarilor pentru interviuri ocupare loc de munca, oferirea de consiliere juridica in procesul de semnare a contractelor de munca, monitorizarea activitatii beneficiarilor la locul de munca, oferirea de suport/consiliere pentru mentinerea locului de munca. In functie de situatia educationala a beneficiarilor si in functie de dorinta beneficiarilor, acestia vor primi asistenta si in procesul de inscriere in sistemul educational pentru continuarea studiilor.

**A10. Furnizarea de servicii integrate copiilor aflat in situatie de vulnerabilitate (activitati sportive), în cadrul centrului multifuncțional cu dotări sportive și culturale**

**A.10.1 Desfasurarea de activitati sportive in centrul multifunctional**

Activitățile sportive vor include o varietate de discipline precum box, baschet, volei, handbal, atletism, tenis de masă și alte sporturi adecvate copiilor din diferite grupe de vârstă și niveluri de abilități. Principalul scop al activităților sportive este promovarea unui stil de viață sănătos și activ în rândul copiilor defavorizați aparținând grupului țintă, dezvoltarea abilităților sociale, oferirea de oportunități pentru copiii din medii defavorizate de a participa la activități care promovează incluziunea socială, prevenirea abandonului școlar prin crearea unui mediu structurat și pozitiv de petrecere a timpului liber.

Ulterior construcției centrului multifuncțional, activitățile sportive se vor desfășura într-o sală de sport special amenajată. Astfel, copiilor aparținând grupului țintă li se va oferi posibilitatea practicării diferitelor tipuri de sporturi, individuale sau de echipă. De asemenea, pentru beneficiarii proiectului vor fi organizate activități outdoor precum drumeții, excursii, sesiuni de educație ecologică, grupuri de cercetași, etc.

În cadrul acestei activități vor fi organizate antrenamente sau activități sportive săptămânale de tip box, baschet, volei, handbal, atletism, tenis de masă, etc.

**A11. Furnizarea de servicii integrate copiilor aflat in situatie de vulnerabilitate (activitati culturale si educationale), în cadrul centrului multifuncțional cu dotări sportive și culturale**

**A.11.1 Formarea unui ansamblu folcloric al copiilor**

Ansamblul folcloric va fi alcătuit din copii proveniți din medii defavorizate, care vor avea ocazia să învețe și să practice dansuri tradiționale, cântece populare și obiceiuri specifice zonei. Crearea ansamblului folcloric urmărește să îmbogățească viața culturală a copiilor din grupul țintă, contribuind la dezvoltarea sentimentului de apartenență la comunitate, oferirea oportunităților pentru copii din medii defavorizate de a participa la activități culturale care încurajează incluziunea socială, încurajarea creativității și exprimării artistice prin dans și muzică tradițională.

**A.11.2 Desfasurarea de activitati culturale-teatru/dans/organizare de excursii la muzee/cinema documentar**

Activitățile de teatru și dans vor oferi copiilor din grupul țintă oportunitatea de a explora și dezvolta expresia artistică prin intermediul jocului de rol, interpretării și mișcării coregrafice. De asemenea, activitățile de teatru și dans au ca scop dezvoltarea abilităților de exprimare personală și creativă a copiilor, precum și promovarea incluziunii sociale. Prin aceste activități se urmărește promovarea colaborării și a lucrului în echipă prin jocuri de rol și coregrafii colective, contribuind la dezvoltarea abilităților sociale, facilitarea accesului la activități culturale pentru copiii din medii defavorizate (organizare de excursii la muzee, vizionarea unor filme culturale documentare in cadrul centrului multifunctional cu dotari sportive si culturale), oferindu-le oportunitatea de a participa activ la viața artistică și culturală a comunității, creșterea nivelului de empatie și înțelegere prin explorarea diverselor povești și roluri interpretate în cadrul pieselor de teatru.

**A.11.3 Infiintarea unei Biblioteci hibrid (clasica si virtuala)**

Scopul activitatii este de a crestere interesul copiilor pentru lectura suplimentara, fie in sistem clasic (carti in format fizic), fie in sistem electronic (E-books). Ritmul tot mai accelerat de evoluţie a lumii contemporane şi al acumulării progresive de informaţii a pus amprenta asupra preocupărilor şi modului de viaţă al copiilor. Prezenta activitate promoveaza conduita pozitiva a copiilor spre lectura. In cadrul bibliotecii vor fi utilizate si cartile electronice. Cartea electronică este o carte sub formă de fişier de calculator, în diferite formate electronice digitale (PDF, LIT, HTML, PDB, EXE etc). Textul său are aspectul unei cărţi tipărite, dar conţinutul său poate fi îmbunătăţit cu înregistrări audio, video, cu legături (hyperlinks) ce ne pot conecta la alte surse de informaţii, actul lecturii devenind o adevărată explorare pentru copii. Biblioteca virtuala va fi organizata pe 3 componente: 1. Adobe Library ce cuprinde cartie electronice in formate: pdf, html,exe,txt.; 2. Biblioteca audio (formata din carti audio); 3. Biblioteca e-reader (carti ce pot fi citite doar cu ajutorul e-reader-ului).

**A.11.4 Infiintarea unui club de stiinte (Realizarea unui program multi-disciplinar de educatie STEM pentru elevii din grupul tinta, prin metode non-formale)**

Clubul de științe va oferi copiilor și tinerilor din comunitate posibilitatea de a explora domenii precum științele naturale, tehnologia, ingineria și matematica (STEM) prin activități educative non-formale și interactive. Programul va include ateliere, experimente practice, proiecte de grup și sesiuni de mentorat, toate gândite să stimuleze curiozitatea și gândirea critică. Clubul de științe are ca scop dezvoltarea abilităților și competențelor STEM (știință, tehnologie, inginerie și matematică) în rândul copiilor și tinerilor din medii defavorizate, promovând învățarea prin metode non-formale. Prin acest program se urmărește promovarea egalității de șanse prin oferirea accesului la educație copiilor din medii defavorizate, care altfel nu ar avea resursele necesare pentru a se implica în activități specifice sistemului STEM, dezvoltarea abilităților de colaborare și comunicare prin proiecte de grup și lucrul în echipă.

**A.11.5 Desfasurarea de ateliere multifunctionale educative**

In cadrul prezentei activitati vor fi desfasurate Ateliere multifunctionale educative pentru copii ce isi propun sa exploreze domeniul artei precum: teatru interactiv, origami, picturi, pirogravuri, realizarea de obiective realizate cu ajutorul imprimantelor 3d, modelarea lutului, ateliere de cusut, mestesuguri, sculptura, realizarea de cursuri cu instrumente muzicale, ateliere de creatii 3D.

**A12. Asigurarea sustenabilității proiectului**

**A.12.1 Asigurarea sustenabilității proiectului**

Proiectul vizează, încă din etapa de întocmire a cererii de finanțare, sustenabilitatea obiectivului de investiție. U.A.T. Comuna Baia deține capacitatea de a asigura menținerea, întreținerea, funcționarea și exploatarea investiției după încheierea proiectului și încetarea finanțării nerambursabile. Rezultatele proiectului pot fi utilizate și multiplicate la nivel local, regional sau național, prin crearea de parteneriate ulterioare cu autorități publice locale și naționale, ONG-uri și alte instituții interesate de reducerea fenomenului de sărăcie și excluziune socială. U.A.T. Comuna Baia va asigura sustenabilitatea proiectului din surse proprii, respectiv bugetul local.

Proiectul prevede inca din etapa de implementare actiuni concrete de transferabilitate a rezultatelor, la mai multe niveluri:

Infiintarea centrului multifunctional pentru copii, respectiv dotarea acestuia cu echipamente, asigura desfasurarea pe termen mediu si lung a serviciilor integrate (servicii educationale, sociale, culturale si sportive), care vor fi oferite pe o perioada de minimum 5 ani dupa finalizarea implementarii proiectului.

Fiind un proiect axat pe reducerea saraciei, cresterea nivelului educational si al calitatii vietii, toate activitatile contribuie la asigurarea sustenabilitatii prin intermediul beneficiilor economice generate de scaderea presiunii asupra sistemului de educatie, de asistenta sociala asupra familiei;

Infiintarea unor servicii integrate (permanente) in centrul multifunctional este eficienta din punct de vedere cost-beneficiu, facilitand accesul la servicii catre un numar cat mai mare de copii, din cele mai izolate zone, fara a mai fi necesara deplasarea persoanelor catre alte institutii

Pentru serviciile sociale, educationale, culturale si sportive, sustenabilitatea va fi asigurata de catre Solicitant pentru o perioada de minimum 60 de luni dupa implementarea proiectului.

Sustenabilitatea financiara: Dupa incetarea finantarii din fondurile nerambursabile, finantarea proiectului se va face din fonduri proprii, principalele surse fiind: bugetul local, taxe de participare la programele de formare autorizate, sponsorizari, donatii, identificare de noi finantari.

Sustenabilitatea instituțională: Atat Solicitantul cat si partenerul isi vor continua activitatea curenta dupa finalizarea proiectului, cu performante imbunatatite ca urmare a experientei castigate si a rezultatelor obținute pe parcursul implementarii proiectului. Resursele materiale achizitionate prin proiect: suporturile de curs se vor utiliza pentru implementarea altor programe pentru copii din comunitati defavorizate. Metodologia de lucru, bunele practici identificate si rezultatele obtinute prin implementarea proiectului vor fi integrate in strategiile de dezvoltare ale institutiilor partenere.

**ACTIVITĂȚILE ÎN CARE VA FI IMPLICAT PARTENERUL**

Pe lângă activitatea de elaborare a proiectului, partenerul va fi implicat în implementarea următoarelor activități din cadrul proiectului:

**Activitatea 1: Managementul proiectului (Activități FSE+);**

 Activitatea de management de proiect este o activitate transversala si include coordonarea si monitorizarea tuturor activitatilor in vederea atingerii obiectivelor specifice, rezultatelor si indicatorilor proiectului. Managementul proiectului constituie responsabilitatea solicitantului prin Managerul de proiect si a partenerului prin intermediul coordonatorului de proiect din partea partenerului, care var monitoriza permanent activitatile pentru verificarea conformitatii cu obiectivele propuse (atingerea indicatorilor, rezultatelor previzionate) si prevederea/eliminarea abaterilor (managementul riscului).

 Activitatea de management va pune baza masurilor concrete de implementare si finantare care vor asigura continuarea activitatilor dupa finalizarea proiectului.

Asigurarea managementului tehnic si financiar al proiectului va fi realizat de o echipa formata din urmatorii membri:

* Solicitant: Manager proiect, Asistent manager, Responsabil achiziții, Responsabil financiar;
* Partener: Coordonator de proiect, Responsabil financiar;

Complementar, se va angaja personal suplimentar in vederea derularii activitatilor, in functie de necesitati.

**Activitatea 2: Campanie de identificare și recrutare a grupului tinta**

 Scopul acestei activitati este de identificarea persoanelor care se incadreaza in grupul tinta in vederea participarii la activitatile proiectului si de a contribui la indicatorii proiectului, in urma actiunilor de mediatizare a proiectul si oportunitatile pe care le ofera implementarea acestuia.

 Resurse umane implicate: Experti informare si experti recrutare ai solicitantului si partenerului.

**Activitatea 3: Furnizarea de servicii integrate copiilor aflat in situatie de vulnerabilitate (activitati sociale), în cadrul centrului multifuncțional cu dotări sportive și culturale prin dezvoltarea serviciului de asistenta sociala destinata copilului si familiei aflate in dificultate**

 În cadrul centrului multifuncțional cu dotări sportive și culturale va fi abordată dimensiunea teritorială a sărăciei și excluziunii sociale și intervenția timpurie, prin servicii integrate și multidisciplinare de calitate.Copiilor vulnerabili, aparținând grupului țintă, le va fi asigurat, într-o manieră integrată, accesul la servicii educaționale, sociale, culturale și sportive în vederea integrării acestora în comunitate, creșterii performanței școlare și dezvoltării competențelor sociale ale copiilor vulnerabili vizați prin proiect.

 In cadrul prezentei activitati, partenerul va fi implicat in organizarea si furnizarea serviciilor sociale, dupa cum urmeaza:

* **Organizarea de sesiuni de informare si consiliere a parintilor sau a tutorilor legali**
* **Activitati de evaluare a copiilor si elaborarea planurilor individuale de interventie prin:**
* Asigurarea accesului și participarea la diverse forme de educație;
* Realizarea de sesiuni de informare-educare-constientizare privind consumul de droguri și alcool;
* Îngrijirea adecvată și protecția copiilor împotriva oricăror forme de violență;
* Sprijinirea copiilor în dezvoltarea personală, suport pentru dezvoltarea abilităților de viață independentă, socializare și petrecerea timpului liber;
* **Implementarea unui program de suport si acompaniere a familiilor beneficiarilor proiectului prin:**
* Implementarea unui program de acompaniere a familiei membrilor GT in vederea creșterii și îngrijirii propriilor copii/reintegrării în familie;
* Implementarea unui program de consiliere si indrumare a familiilor membrilor GT in vederea identificarii unor resurse sustenabile care sa asigure necesarul ingrijirii copiilor;

**Activitatea 4: Asigurarea sustenabilității proiectului**

Infiintarea unor servicii integrate (permanente) in centrul multifunctional este eficienta din punct de vedere cost-beneficiu, facilitand accesul la servicii catre un numar cat mai mare de copii, din cele mai izolate zone, fara a mai fi necesara deplasarea persoanelor catre alte institutii.

Pentru serviciile sociale, educationale, culturale si sportive, sustenabilitatea va fi asigurata de catre Solicitant pentru o perioada de minimum 60 de luni dupa implementarea proiectului.

Sustenabilitatea financiara: Dupa incetarea finantarii din fondurile nerambursabile, finantarea proiectului se va face din fonduri proprii, principalele surse fiind: bugetul local, taxe de participare la programele de formare autorizate, sponsorizari, donatii, identificare de noi finantari.

Sustenabilitatea instituțională: Atat Solicitantul cat si partenerul isi vor continua activitatea curenta dupa finalizarea proiectului, cu performante imbunatatite ca urmare a experientei castigate si a rezultatelor obținute pe parcursul implementarii proiectului. Resursele materiale achizitionate prin proiect: suporturile de curs se vor utiliza pentru implementarea altor programe pentru copii din comunitati defavorizate. Metodologia de lucru, bunele practici identificate si rezultatele obtinute prin implementarea proiectului vor fi integrate in strategiile de dezvoltare ale institutiilor partenere.

**CRITERIILE DE SELECȚIE A PARTENERULUI ȘI GRILA DE EVALUARE:**

 Cerințele generale pe care trebuie să le îndeplinească partenerul pentru a fi selectat pentru proiectul **„Construire centru multifuncțional cu dotări sportive și culturale, în Comuna Baia, Județul Suceava”** sunt cele prevăzute în Ghidul Solicitantului – Condiții specifice – Centre multifuncționale cu dotări sportive și culturale pentru copii.

 Alegerea partenerului este în exclusivitate de competența solicitantului, în calitate de lider al parteneriatului.

 Pentru această cerere de propuneri de proiecte partenerii eligibili sunt reprezentați de:

* Organizații neguvernamentale organizate în conformitate cu OG nr. 26/2000 privind asociațiile și fundațiile, care au prevăzute în statut obiective ce vizează desfășurarea de activități culturale sau/si sportive;
* unități de cult;
* cluburi sportive, asociații sportive, federații sportive (de ex., Comitetul Olimpic și Sportiv Român, Agentia Nationala pentru Sport şi instituţiile aflate în subordine, structuri sportive);
* Furnizori de servicii sociale acreditați.

 Pe baza documentației depuse de candidați, Comisia de selectare a ofertelor de parteneriat va verifica calificarea candidaților conform Grilei de evaluare – etapa de evaluare formală (ANEXA 5) și a Grilei de evaluare a capacității financiare, tehnice și a personalului calificat (ANEXA 6).

**Notă: Neîndeplinirea acestor cerințe și a criteriilor de eligibilitate determină respingerea oricărei candidaturi/oferte.**

 Selectarea partenerilor se va face pe baza următoarelor documente pe care candidații le vor depune la sediul primăriei UAT COMUNA BAIA sau le vor transmite la adresa de e-mail: primariabaia@gmail.com / primaria.baia@gmail.com :

* Scrisoare de intenție (Anexa 1)
* Fișa partenerului (Anexa 2)
* Declarație eligibilitate (Anexa 3)
* Declarație privind evitarea dublei finanțări (Anexa 4)

 Candidații vor prezenta și documente prin care sa facă dovada veridicității celor declarate pe proprie răspundere în Scrisoarea de intenție și Fișa partenerului, după cum urmează:

* Statutul organizației / actul constitutiv / certificat constatator prin care se face dovada că are în obiectul de activitate/statut activitate/activitățile de natura celor care sunt necesare implementării proiectului;
* Cod Unic Înregistrare/Certificat Înregistrare Fiscală/Dovada înscrierii în Registrul asociațiilor şi fundațiilor/ Registrul național al persoanelor juridice fără scop patrimonial/ Extras ONRC după caz;
* Lista resurselor materiale deținute de candidat și propuse pentru utilizare în cadrul proiectului (ex.: material; echipamente ca de ex. laptop, videoproiector etc.; vehicule;)
* Lista de inventar/lista mijloacelor fixe/ declarație pe propria răspundere privind resursele materiale puse la dispoziție
* CV-urile in format Europass a expertilor cheie propusi de partener pentru proiect, semnate pe fiecare pagina de catre persoana in cauza;
* Situații financiare/ Centralizator situații financiare;
* Rapoarte de activitate/ fotografii, contracte de prestari servicii / PV recepție servicii / contracte de finanțare/acorduri de parteneriat, după caz.

**DATA LIMITĂ DE DEPUNERE A DOSARELOR DE CANDIDATURĂ**

Data limită pentru depunerea dosarelor de candidatură: 13.11.2024

Informații suplimentare pot fi obținute la:

Persoană de contact: Tomescu Maria - primar

Telefon: 0230 572 509 / 0230 572 504

Fax: 0230 540 990

E-mail: primariabaia@gmail.com / primaria.baia@gmail.com

**MODALITĂȚILE DE DEPUNERE A CANDIDATURILOR**

 a) La sediul Primăriei Comunei Baia, sediu administrativ din România, Suceava, Comuna Baia, Strada Nicolae Stoleru nr. 2, în perioada 30.10.2024 - 13.11.2024 în intervalul orar 8-16, personal/curier/poștă, în plic închis cu mențiunea: „Pentru selecția de partener” în cadrul apelului de proiecte finanțat prin Programul Incluziune și Demnitate Socială 2021-2027.

 b) În format electronic, prin mijloace electronice (e-mail/fax) în perioada 30.10.2024 - 13.11.2024, până la orele 23:59, pe adresa de e-mail primariabaia@gmail.com / primaria.baia@gmail.com sau la fax: 0230 540 990.

Toate documentele solicitate vor fi prezentate în limba română și vor fi depuse în oricare din formele precizate mai sus și în termenul solicitat, asumate de reprezentantul legal prin semnătura și ștampila sau semnătura electronică după caz.

**EVALUAREA CANDIDAȚILOR**

 Candidații declarați admiși vor trece în etapa de evaluare, etapă în care se va folosi Grila de evaluare și selectare a partenerilor. Dosarele vor fi punctate de la 1 la 100 conform grilei, în vederea selecției partenerului.

**REZULTATUL PROCEDURII**

 Rezultatul procedurii de selecție se va publica pe site-ul Comunei Baia printr-un anunț inițial privind candidații admiși/respinși şi candidatul câștigător înaintea etapei de depunere contestații, respectiv printr-un anunț privind rezultatul final, după depunerea și soluționarea contestațiilor (dacă este cazul). Cele două anunțuri vor conține informațiile cuprinse în anunțul de selecție și informații privind candidații/ofertanții participanți la procedură admiși și respinși și punctajul obținut de fiecare dintre aceștia, iar partenerul selectat va fi contactat direct, la datele de contact furnizate în Fișa partenerului.

**SOLUȚIONAREA CONTESTAȚIILOR**

 Ofertanții care nu au fost selectați de către COMUNA BAIA ca parteneri în vederea aplicării cererii de finanțare pentru proiectul care face obiectul anunțului de selecție pot depune, în termen de o zi lucrătoare de la data publicării listei pe site-ul Primăriei Comunei Baia, județul Suceava, contestații care se soluționează de Comisia de contestații în termen de o zi lucrătoare de la data expirării termenului de depunere a contestațiilor.

**CALENDARUL PROCEDURII DE SELECȚIE:**

|  |  |
| --- | --- |
| **Anunț de selecție publicat pe site-ul instituției** | 30.10.2024 |
| **Perioada de depunere a candidaturilor** | 30.10.2024 - 13.11.2024 |
| **Evaluarea documentației** | 13.11.2024 - 14.11.2024 |
| **Anunț inițial privind candidații admiși/respinși şi candidatul câștigător și publicare pe site** | 14.11.2024 |
| **Depunere contestații** | 15.11.2024 |
| **Soluționare contestații** | 18.11.2024 |
| **Afișare rezultat final** | 18.11.2024 |

**ANEXE**

* Anexa 1 - Scrisoare de intenție
* Anexa 2 - Fișa de înscriere
* Anexa 3 - Declarație de eligibilitate
* Anexa 4 – Declarație privind evitarea dublei finanțări
* Anexa 5 – Grila CAE
* Anexa 6 – Grila ETF
* Anexa 7 – Model acord de parteneriat